**ОБЩИНА КАЙНАРДЖА, ОБЛАСТ СИЛИСТРА**

**с.Кайнарджа, ул.”Димитър Дончев” № 2, E-mail:** **kain\_s@abv.bg**

 **ПРОЕКТ**

**МОТИВИ**

**за изменение на Наредба за определяне и администриране на местните такси и цени на услуги в Община Кайнарджа, приета с решение № 239 по Протокол №27/26.04.2013г., последна актуализация решение № 260 по протокол №41 от 27.11.2017 г. на Общински съвет – Кайнарджа.**

Правни основания:

чл.21, ал.2 от ЗМСМА

чл.7, ал.2, чл. 8, чл.26 и чл.28 от ЗНА

чл.76, ал.3 и чл.78, ал.3 от АПК

1. **Причини, налагащи изменението на Наредба за определяне и администриране на местните такси и цени на услуги в Община Кайнарджа.**

Постъпило е Разпореждане № 531/09.10.2018 год. от Административен съд - Силистра за разгледано адм. дело № 175/2018г. Прокурорът е изложил съображения за незаконосъобразност на разпоредбата на т. 18 от Приложение №2 към раздел V, чл. 27 от Наредба за определяне и администриране на местните такси и цени на услуги в Община Кайнарджа, че местния орган въвежда такса за приемане на искане при възстановяване на име по чл. 19а от Закона за гражданската регистрация- такса за нотариална заверка на подписа. Прокурорът е изложил съображения за незаконосъобразност на разпоредбата на т. 20 от Приложение №2 към раздел V, чл. 27 от Наредба за определяне и администриране на местните такси и цени на услуги в Община Кайнарджа, че местния орган въвежда такса за приемане на искане при възстановяване на име по чл. 40, ал. 1 от Закона за гражданската регистрация- съставяне на актове за гражданско състояние на български граждани, които имат актове съставени в чужбина.

1. **Цели които се поставят:**

Към настоящият момент няма законова пречка, да се предприемат действия за уеднаквяване на националното и местното законодателство, като същевременно трябва да се има предвид, че с оглед нормата на чл. 26 ал. 4 от ЗНА, то следва да се намали срока на публично обсъждане от 30 на 14 дни. Това се налага във връзка с избягване на един сериозен съдебен процес, какъвто би се развил при несвоевременна реакция от наша страна. Като се съкрати срока за публично обсъждане, посредством публикуването на предвидените промени от наредбата на сайта на общината ни, в никакъв случай няма да се накърнят обществените и граждански права и интереси. Нещо повече, ще се намали отрязъка от време, през който биха действали местни норми, различни от националното законодателство.

1. **Финансови и други средства, необходими за прилагането на новата уредба.**

Проектът на предложената отмяна и приемане на нова Наредба не изисква нови финансови или други средства.

1. **Очаквани резултати от прилагането, включително финансови, ако има такива.**

С предложените промени в Наредба за определяне и администриране на местните такси и цени на услуги на територията на община Кайнарджа, очакваните резултати са уеднаквяване на местното с национално законодателство

1. **Анализ за съответствие с правото на Европейския съюз.**

Предлаганият проект за Наредба за определяне и администриране на местните такси и цени на услуги на територията на община Кайнарджа е подзаконов нормативен акт и съответствие с цитираните по-горе мотиви, изцяло обвързани с норми от правото на Европейския съюз.

**Забележка:** Съгласно чл.26, ал.2 от Закона за нормативните актове на заинтересованите лица се предоставя най-малко 14-дневен срок за предложения и становища по проекта. Последните могат да бъдат депозирани в деловодството на общинска администрация или изпращани на e-mail: obs\_kaynardja@abv.bg

Любен Сивев

*/Кмет на Община Кайнарджа/*